钦定古今图书集成/理学汇编/学行典/第172卷 > 顾问
## 钦定古今图书集成/理学汇编/学行典/第172卷 > 顾问

按《黄州府志》：“顾问，字子承。幼与群儿戏，尝独积瓦砾，
陈盘盂，雍容揖让。及成进士，授寿昌知县，擢御史。疏
劾中贵，谪来安令。累官福建参议。以内艰归，与弟阙
同庐墓侧三年。父卒，复庐墓。起补徐州兵备，升八闽
参政，九疏乞归，兄弟同隐。筑崇政书院，与四方贤士
往来讲学，号曰岩先生。”